મોડાસા:નારી શસ્ક્તિકરણની મોટી મોટી વાતો થઇ રહી છે પ્રગતિશીલ અને મહિલાઓ માટે સલામત ગણાતા ગુજરાતમાં દિન-પ્રતિદિન યુવતીઓ મહિલાઓ પર અત્યાચારની ઘટનાઓમાં નોંધપાત્ર વધારો થઇ રહ્યો છે અરવલ્લી જિલ્લામાં કાયદો વ્યવસ્થા કથળી હોય તેમ અવાર-નવાર ચોરી, લૂંટ સામાન્ય બની છે પણ હવે ચોંકાવનારી ઘટના મોડાસા તાલુકાના સાયરા ગામ નજીક બનતા સમગ્ર પંથકમાં ચકચાર મચી જવા પામી છે જેમાં ૫ દિવસ પહેલા સાયરા-અમરાપુર ગામની કોલેજમાં અભ્યાસ કરતી  યુવતીની લાશ સાયરા ગામની સીમમાંથી રહસ્યમય સંજોગોમાં ઝાડ પરથી ગળે ફાંસો ખાધેલી હાલતમાં મૃતદેહ મળી આવતા પરિવારજનોએ યુવતીની હત્યા કરી લાશ લટકાવી દીધી હોવાનો આક્ષેપ સાથે લાશ ઉતારવાનો નનૈયો ભણતા જીલ્લાભરનો પોલીસ કાફલો સાયરા ગામે ખડકી દીધો હતો